Aalborg Stiftstidende, 1843-11-06
Aalborg, den 6te November. Overretten i Viborg har under 23de f. M. stadfæstet Frederikshavns Bytingsdom, hvorefter Tømmermand Andreas Husum, tiltalt for bedrageligt Forhold, bestaaende i, at han har beholdt en Sæk der af hans Mester var leveret ham til at bære tvende Kurve i hjem til Mesterens Bolig: er dømt til Fængsel paa Vand og Brød i 2 Gange 5 Dage. – Ved samme Ret er afsagt Dom i en ikke umærkelig Skifteretssag her i Byen. Det er nemlig altid blevet antaget for hjemlet i Lov og Retspraxis, at Forlæggere, som tilsende Boghandlere deres Artikler i Commission til Forhandling, have Krav paa disses Udlevering i Fallittilfælde, som Fallitmassen uvedkommende Commissionsvarer. Dette er ogsaa ved flere Tilfælde i Boghandlerfallittet efterfulgt. J Henhold hertil gjorde ogsaa de kjøbenhavnske Forlagsboghandlere Steen, Reitzel, Lof& Olsen og Flere Fordring paa af herværende Boghandler Løwenthals Fallitbo at faae udleveret in natura, hvad der endnu maatte være i Behold i Boet af de Fallenten fra dem i Commission tilstillede Boghandlingsartikler, overeensstemmende med de under Sagen fremlagte Specificationer, imod hvilken Fordring imidlertid af Procurator Cancelliraad Jensen, som Mandatarius for Boghandlerne Bing & Søn, der for et Tilgodehavende af 2000 Rbd. efter Obligation af 14de Decbr. 1839 have generet Pant i samtlige Fallentens Eiendele, havde gjort Jndsigelse og paastaaet Gjenstandene for Citanternes Reclamation, forsaavidt de findes i Boet, inddragne under dettes Masse. Den sidste Paastand blev mærkeligt nok ogsaa tagen til Følge af Skifteretten, ved hvis Decision Følgende blev eragtet: "Boghandler Hempel i Odense vil blive at udlevere, hvad der i Boet muligt maatte forefindes af de Fallenten til Forhandling tilstillede Bøger, efter hans Mandants Paaviisning og overeensstemmende med den i saa Henseende inden Aalborg Bytingsret den 5te Septbr. sidstl. afsagte Dom, hvorimod Udlevering ei kan finde Sted til Pasquier & Comp. i Altona og Boghandlerne C. Steen, Reitzel og Lose & Olsen i Kjøbenhavn, forsaavidt muligt nogle af de Fallen ten tilstillede Artikler endnu maatte forefindes i Boet. Denne Decision - der ogsaa, hvis den skulde staae ved Magt, vilde være nedbrydende for al Commissionshandel – er nu derimod bleven kuldkastet ved Overrettens Dom, ifølge hvilken Citanterne, Boghandlerne C. Steen, C. A. Reitzel og Lose & Olsen, bør være berettigede til i Boghandler Løwenthals Fallitbo at erholde udleveret in natura, hvad der i Boet haves i Behold af de Fallenten fra Citanterne a Condition tilstillede Boghandlingsartikler, efter nærmere Paaviisning i Henhold til de af Citanterne fremlagte Fortegnelser, og den yderligere Forhandling om Artiklernes Jdentitet, som derved maatte foranlediges. Processens Omkostninger for Overretten ophævedes. – Ved samme Domstol er endvidere afsagt Dom i en Sag: Propr. Eyber til Lengsholm Jespersen, contra Gaardeler Hans Peter Frederik Koefoed til Skjærumgaard. (Mødte selv.) Under denne Sag paaanker Citanten Propr. Eyber, en inden Frederikshavns Kjøbstads og Horns Herreds Ret den 11te Jan. d. A. afsagt Dom i en Sag, anlagt af ham imod Jndstævnte til Betaling af 210 Rbd. 11 s. Citanten havde nemlig ved en Strandingsauction i Skagen den 9de Decbr. 1841 ladet sig tilslaae 103 Tdr. havareret Hvede, hvilken Hvede han opgiver, efter en foregaaende mundtlig Overeenskomst med Jndstævnte, at have kjøbt for deres fælles Regning. Da imidlertid den største Deel af det ommeldte Parti Hvede var bleven bedærvet og derfor maatte sælges med betydeligt Tab, har Citanten ved Underretten sagsøgt Jndstævnte, der har nægtet at have indgaaet noget saadant Jnteressentskab med Citanten, til at godtgjøre sig Halvdelen af det af denne Handel flydende Tab med den ovennævnte Sum, 210 Rbd. 11 s. Ved den nævnte Dom var saaledes kjendt for Ret: "Naar Jndstævnte Fred. Koefoed, efter foregaaende lovlig Omgang, med sin corporlige Eed inden sit Værneting bekræfter, at de under nærværende Sag omhandlede 103 Tdr. Hvede, som Citanten, Prop. Eyber, finder at have faaet Tilslag for ved Strandingsauctionen paa Skagen den 9de Decbr. 1841, ikke ere indkjøbte for hans og Citantens fælleds Regning, bør han for Citantens Tiltale i denne Sag fri at være; for hvilket Tilfælde Processens Omkostninger ophæves. Trøster Jndstævnte sig derimod ikke til saadan Eed at aflægge, da bør han til Citanten at betale den Summa 210 Rbd. 11 s. med Renter 4 pCt. fra 26de Febr. 1842 indtil Betaling skeer samt dette Søgsmaals Omkostninger med 40 Rbd. Sølv. Ved Sagens Foretagelse for Overretten havde Jndstævnte (Koefoed til Skjærumgaard produceret en Døbe attest, ifølge hvilken han er født den 20de Mai 1820, og paa Grund af, at han saaledes ikke, da Kjøbet fandt Sted, var fuldmyndig, paastaaet sig frifunden for Citantens Tiltale (4). Overretten har nu ogsaa ved sin Dom kjendt den daværende umyndige Fred. Koefoed for Citantens, Propr. S. Eybers, Tiltale i denne Sag fri at være. Processens Omkostninger for begge Retter ophæves."